Vrou val óók uit vensterArgieffoto ŉ Vrou het Saterdagaand kritieke beserings opgedoen toe sy uit ŉ venster op die derde verdieping van ŉ gebou in South Beachweg, Durban, geval het. Maroela Media het berig ŉ negejarige seun het Saterdagmiddag ook uit die derde verdieping van ŉ gebou, in Killarney, Johannesburg, geval. “Die vrou het glo uit die venster geval en op die sypaadjie te lande gekom,” het Chris Botha, woordvoerder van Netcare 911, in ŉ verklaring gesê. Die vrou het kritieke beserings opgedoen. “Paramedici het gespook om haar te stabiliseer voor sy na ŉ nabygeleë hospitaal geneem is vir verdere behandeling.”